جە شاروو کۊبانێ وەرنیشتوو کورڎسانینە، جە کۊڼفرانسێوې ڕۊنامە وانینە ھجوومەکۍ دۊڵەتوو ترکیەې ئەرەگیری بە چەکی کیمیاۋی و چەکی قەڎەغەکرېا، جە مەېڎانەکاو مڎرامانوو گەرېلاېنە و ھەرپاسە بێڎەنگیی ڕێکوزېاو وەرگیری جە بەکارئارڎەی چەکی کیمیاۋی (ئۊ پې سې دەبلیو)ی شەرمەسار کرېا.
کۊڼفرانسە ڕۊنامەوانییەکە جە مەزارگەو دېجلەی جە شاروو کۊبانۍ ساز کرېا، ئەنڎاموو وێڕاوەبەریی ئەکاڎیمیاو شەھیڎ "ئەمگیھان جوودی" و ئەنجوومەنوو خاڼەواڎەو شەھیڎا "ڕۊناھی ئەحمەڎ" ئەرەیاوناکەیش وەناوە و واتش: ئێمە پێسە خانەواڎەو شەھیڎاو کانتۊنوو فراتی بە مەڵامەتوو شەھیڎبییەو (١١) گەریلاېاوە، کە بە چەکی کیمیاۋی شەھیڎۍ بیێنۍ جە کەشەکاو کورڎسانینە، ویرشا مارمێوە و سەروەشی جە خێزانوو خانەواڎەو شەھیڎا کەرمۍ.
جە ئەرەیاوناکەینە سەرنجە وزېا سەروو بێڎەنگیی ڕێکوزېاو "ئۊ پې سې دەبلیو"ی کە لاېەنێوە پەیوەنڎیڎارا بە وەرگێریی جە بەکارئارڎەی چەکې کیمیاۋې .
جە ئەرەیاوناکەینە سەرنجە وزېا سەروو بێڎەنگیی دنێی جە وەرانوەروو کورڎانە و واتشا؛ تا دماېې ژېوایما خۊتانکەرڎەی جە شەھیڎاما کەرمۍ، چنڎە ئێشیچ چەشمۍ حەر درێژە بە ڕاو زارۊڵەکاما مڎەیمۍ.
جە کۊڼفرانسە ڕۊنامەوانییەکەنە ېاڎوو شەھیڎەکاو کۊکوشییەکەو پاریسی و ڕەقای و ڕۊبۊسکې کرېاوە.
ھ.ئ
